Ritratt: Miguela Xuereb .td_uid_2_60a3a9c86f844_rand.td-a-rec-img{text-align:left}.td_uid_2_60a3a9c86f844_rand.td-a-rec-img img{margin:0 auto 0 0} L-Ombudsman irrakkomanda li l-Awtorità tal-Ippjanar m'għandhiex tieħu azzjoni ta' infurzar fuq żvilupp li ż-żmien tal-applikazzjoni għar-regolarizzazzjoni ma jkunx għalaq. L-Ombudsman qal li azzjoni m'għandhiex tiġi infurzata kemm jekk l-applikazzjoni tkun għadha qed tiġi pproċessata, kif ukoll meta jkun ħareġ il-permess. F'ilment li ressaq lill-Ombudsman, l-applikant qal li filwaqt li l-applikazzjoni ġiet approvata f'Awwissu 2017 u kienet tkopri sa sentejn wara, l-Avviż ta' Infurzar ħareġ f'Mejju 2019. Mir-rapport tal-Ombudsman jirriżulta li l-applikant appella dan l-avviż ta' infurzar quddiem it-Tribunal ta' Reviżjoni tal-Ambjent u l-Ippjanar. It-Tribunal innota li dan l-avviż ta' infurzar kien inutli. Minħabba l-konsegwenzi li l-persuna kellha ssofri, l-Ombudsman irrakkomanda wkoll li l-Awtorità tal-Ippjanar tħallas €200. Mir-rapport jirriżulta li din ir-rakkomandazzjoni ntlaqgħet u li l-applikant tħallas dan l-ammont. "Terzi persuni għandhom jinżammu infurmati" – L-Ombudsman F'ilment ieħor marbut ma' applikazzjonijiet għar-regolarizzazzjoni ħareġ kif l-Awtorità tal-Ippjanar ma kkunsidratx ir-rappreżentazzjonijiet li tressqu quddiem l-Awtorità. Fl-ilment intqal ukoll li terzi persuni ma kinux informati dwar ir-rapport tal-assessjar tal-applikazzjoni għax il-pubbliku ma kellux aċċess għalih. B'hekk il-partijiet kollha interessati ma kinux jafu dwar is-seduta li fiha l-Kummissjoni tal-Ippjanar ħadet deċiżjoni dwar l-applikazzjoni. Mir-rapport tal-Ombudsman ħareġ li minkejja r-rappreżentazzjoni ġiet ikkunsidrata mill-Awtorità, xorta waħda r-rapport ma kienx disponibbli u terzi persuni ma kinux jaf dwar is-seduta. Dan l-iżball kellu impatt fuq id-deċiżjoni għaliex il-Kummissjoni ma mxietx mal-prinċipju bażiku tal-ġustizzja naturali li jagħti lok lill-partijiet interessati kollha biex isemmgħu leħinhom dwar applikazzjonijiet. L-Ombudsman irrakkomanda biex il-proċeduri amministrattivi kollha tar-Rapporti tal-Ippjanar jiġu ppublikati u biex terzi persuni jiġu informati bis-seduta tal-Bord tal-Ippjanar. Mir-rapport tal-Ombudsman, iżda ħareġ li l-Awtorità tal-Ippjanar ma ħadet l-ebda azzjoni u n-nuqqasijiet fil-proċeduri baqgħu għaddejjin. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60a3a9c86fcb4_rand.td-a-rec-img{text-align:left}.td_uid_3_60a3a9c86fcb4_rand.td-a-rec-img img{margin:0 auto 0 0}